open-index/open-wikipedia-markdown huggingface dataset:
Kostol svätého Mikuláša (Malá Strana)

[thumb|Kostol sv. Mikuláša z úpätia [Petřína]]
**Kostol svätého Mikuláša**, nazývaný aj **chrám svätého Mikuláša**, je barokový kostol v Prahe na Malostranskom námestí. Bol postavený v rokoch 1704 – 1755 na mieste, kde pôvodne stál gotický kostol z 13. storočia tiež zasvätený sv. Mikulášovi. Až do 17. storočia stála neďaleko aj románska rotunda sv. Václava. Rotunda bola 3. februára 2004 znovu objavená a v súčasnosti (2016) prebieha zbierka na jej záchranu.

V minulosti na veži kostola mali službu hlásní, ktorí mali za úlohu hlásiť prípadné požiare či blížiaceho sa nepriateľa.

## Dejiny
Kostol bol stavaný v niekoľkých etapách v priebehu 1. polovice 18. storočia. Najprv podľa projektu Kryštofa Dientzenhofera, neskôr jeho syna Kiliána Ignáca Dientzenhofera. Z rokov 17031711 pochádza západné priečelie, priestor predsiene s chórom, kaplnka sv. Barbory, kaplnka sv. Anny a dve polia lode s bočnými kaplnkami. Kilián Ignác upravil otcov projekt a o. i. navrhol vyššiu kupolu i vedľa stojacu vežu. Stavebne riadil budovanie tretieho poľa lode a trojlistového záveru s oválnou kupolou a s vežou. Vrchnú časť veže staval po roku 1750 Anselmo Lurago, žiak a zať K. I. Dienzenhofera.

## Charakteristika
thumb|Maliarska výzdoba v kupole kostola
Kostol sv. Mikuláša je postavený na Malej Strane. Je považovaný za jednu z najkrajších barokových stavieb Prahy. Chrám je situovaný v nároží komplexu budov bývalého jezuitského malostranského internátu. 

Poschodové priečelie chrámu je široko rozložené a nezvykle zvlnené, poschodie je zdobené balustrádou a ukončené štítovým nadstavcom. Chrám vyniká nielen architektúrou, ale i výzdobou. Upútajú najmä stropné fresky v lodi od Jána Lukáša Krackera z r. 1760 a v  vysokej kupole od Františka Karola Palka. Interiér je ďalej zdobený sochami Františka Ignáca Platzera, závesnými obrazmi pašiového cyklu od Karola Škrétu, a radom ďalších malieb od Palka, Kramolína, Raaba.

## Veža
Veža, ktorú navrhol Kilián Ignác Dienzenhofer, mala byť pôvodne úplne nízka. Súčasníci sa obávali jej pádu a prišlo k protestom radných. Celkovo je to však v súlade s Kiliánovou snahou zbaviť priestor pôvodnej racionality, pričom je všetko inžiniersky dokonale premyslené. Ide o kópiu veže kostola sv. Mikuláša v Starom Meste.

Za socializmu si vo veži vybudovala Štátna bezpečnosť pozorovateľňu, z ktorej bolo možné sledovať americké a juhoslovanské veľvyslanectvo a prístupovú cestu k západonemeckému veľvyslanectvu. Posledné správy o pozorovaní z tohto miesta sú z roku 1990. 15. apríla 2010 bola pozorovatelňa s krycím názvom „Kajka“ sprístupnená verejnosti, je v nej expozícia, ktorá dokumentuje činnosť Správy sledovania ŠtB.

## Referencie

## Iné projekty

## Zdroj

Kategória:Národné kultúrne pamiatky v Prahe
Mikuláš
Praha Malá Strana
Kategória:Rímskokatolícke kostoly v Česku
Praha
Kategória:Malá Strana
Kategória:Architektúra z 1755
Staré proboštství

**Staré proboštství** (doslova *Staré [[prepošstvo]]*) je budova v susedstve Svätovítskej katedrály na III. nádvorí Pražského hradu. 

## Dejiny
Ide o barokovú budovu, ktorá vznikla prestavbou v polovici 17. storočia pôvodne románskeho biskupského domu z 1. polovice 11. storočia. V súčasnosti budovu využíva Kancelária prezidenta republiky.

Nad vchodom do budovy je maľovaný znak prepošta Jana Františka z Aschenfeldu, ktorý dal budovu barokovo prestavať. Na juhozápadnom rohu je umiestnená pieskovcová socha Svätého Václava od Jana Jiřího Bendla z roku 1662. Na južnej fasáde je pamätná tabuľa podľa návrhu architekta Pavla Janáka, venovaná obetiam nacistickej okupácie.

## Iné projekty

## Zdroj

Kategória:Pražský hrad
Kategória:Románske stavby v Česku
Kategória:Národné kultúrne pamiatky v Prahe
Kláštor Želiv

thumb|Kostol Narodenia Panny Márie

**Želivský kláštor** je kláštor v obci Želiv.

## Dejiny
Kláštor založil v roku 1139 Soběslav I. Pôvodne v ňom sídlili benediktíni, v roku 1149 ich vystriedali premonštráti.

V rokoch 1420 a 1424 bol kláštor dobytý a poškodený husitmi. Vo svojej histórii niekoľkokrát vyhorel a bol tiež často prestavovaný. Posledné zásadnejšie úpravy, ktoré urobil Jan Blažej Santini-Aichel v štýle barokovej gotiky, pochádzajú zo začiatku 18. storočia.

V rokoch 1950 až 1954 slúžil kláštor ako internačný tábor pre politicky nepohodlných kňazov a mníchov. 

8. februára 2010 bol zapísaný na zoznam národných kultúrnych pamiatok.

Želivský kláštor je dnes opäť miestom vzájomného stretávania sa. S obľubou ho v minulosti pre svoj oddych vyhľadávali napríklad Josef Čapek, Mikoláš Aleš alebo Jiřina Jirásková, ktorá za bratmi jazdila z neďalekej chalupy. Želivskí premonštráti sa aktuálne okrem duchovnej činnosti venujú tiež prevádzkovaniu vlastnej Kláštornej reštaurácie, Kláštorného ubytovania a Kláštorného pivovaru.

## Referencie


## Pozri aj
* Zoznam národných kultúrnych pamiatok Českej republiky

## Externé odkazy
* Oficiálna stránka

## Zdroj

Kategória:Národné kultúrne pamiatky v Kraji Vysočina
Želiv
Želiv
Kategória:Želiv
Kategória:Stavby v okrese Pelhřimov
Nízkozdvižný vozík

thumb|Ručný nizkozdvižný vozík
thumb|Elektrický vozík s plošinkou pre obsluhu
**Nízkozdvižný vozík** (tzv. paleťák) je ručne alebo elektromotorom ovládané a poháňané zariadenie, určené na manipuláciu s prispôsobenými paletami a debnami. Použitie je obmedzené na rovné spevnené plochy ako sú výrobné a skladové haly, nakladacie rampy alebo korby nákladných automobilov.

Ovládanie vozíka zabezpečuje hydraulický valec v rukoväti, ktorý má nosnosť 2 000 kg. Pohybom páky sa náklad dvíha alebo spúšťa. Pri elektrických vozíkoch je pohyb i hydraulické čerpadlo poháňané elektromotormi. 

**Konštrukcia**
Základom vozíka sú dve ocelové nosníky(vidly), ktoré sa zasúvajú pod paletu. Nosníky sú na jednom konci spojené priečnikom, ktorý sa opiera o hydraulický valec. Na valci sú upevnené tiež riadiace kolesá. Voľné konce nosníkov sa opierajú o pojazdové valčeky osadené na výkyvných ramenách. Pojazdové valčeky sú u vozíkov vyšších nosnosťou zdvojené. Zdvih výkyvných ramien s valčekmi je odvodený pákovým prevodom od zdvihu hydraulického valca. Na hydraulickom valci je u vozíkov bez elektrického pohonu ohybne upevnená riadiacej oje. Oja sa natáča dvojica riadiacich kolies a súčasne slúži ako páka hydraulického čerpadla. Pumpovaním ojom tlačíme hydraulickú kvapalinu pod piest a ten dvíha konštrukcii vozíka. Ovládanie prepúšťacieho ventilu je páčkou na oji. Páčka má tri polohy: zdvih / jazda / spúšťania. V polohe jazda je hydraulické čerpadlo zablokované, oj je voľná a slúži len pre ťahanie a riadenie vozíka. U vozíka s elektrickým pohonom je priečnik súčasťou pohonnej jednotky, ktorá obsahuje hydraulický valec s elektricky poháňaným hydraulickým čerpadlom, pohon pojazdu a akumulátory. Riadenie elektricky poháňaných vozíkov je tiež ojom, na ktoré sú aj základné ovládacie prvky pojazdu a zdvihu. U vozíkov poháňaných ľudskou silou iu tých elektrických existujú verzie s vstavanou váhou. Prevážanie paletu (tovar na palete) je možné zvážiť a vytlačia vážiaci protokol. Nízkozdvižný vozík sa líši od vysokozdvižného vozíka tým, že ťažisko naloženého vozíka je vždy medzi opornými bodmi vozíka. Nie je potreba protiváha. Obsluha nízkozdvižného vozíka manipuluje vždy priamo s riadiacou ojom a stojí mimo vozík
## Pozri aj
* Vysokozdvižný vozík
* Europaleta

Kategória:Manipulačná technika
Kategória:Vozidlá
4 Clubbers

**4 Clubbers** je nemecká trance skupina, najviac známa svojou coververziou skladby „Children“.

## História
4 Clubbers je zoskupením štyroch hudobných producentov a DJov. Skupina začala v roku 2001 s coververziou piesne Roberta Milesa „Children“ z roku 1995. Pieseň dosiahla #1 v rebríčku German Dance Charts. V roku 2007 vydali singel „Time“ so ženskými vokálmi Silvy De Bie.

## Členovia
* *Markus Boehme* (Future Breeze)
* *Martin Hensing* (Future Breeze)
* *Bernd Johnen* (Junkfood Junkies)
* *Jens Kindervater* (Junkfood Junkies)

## Diskografia
### Single
* 2001: „Children“ - UK #45
* 2002: „Someday“
* 2002: „Together“
* 2003: „Why Don't You Dance With Me“
* 2004: „Elements of Culture“
* 2004: „Secrets“ / „Sonar“
* 2006: „Let Me Be Your Fantasy“
* 2007: „Time“ (featuring Silvy De Bie)
* 2008: „Try And Try“

### Sampler
* 2002: *Frankfurt Trance 9*

## Referencie

## Externé odkazy
* Oficiálna Webstránka
* Clubbers Profil na Discogs

Kategória:Nemecké trance hudobné skupiny
Kategória:Nemeckí dídžeji
Zdvíhacie čelo

thumb|Zdvíhacie čelo na valníkovej nadstavbe
**Zdvíhacie čelo** je druh zdvíhacej plošiny. Je to zariadenie, ktoré uľahčuje manipuláciu s nákladom nákladného automobilu. Dopĺňa alebo úplne nahrádza zadné čelo valníkovej alebo skriňovej nadstavby a umožňuje zdvíhať a skladať náklad z úrovne vozovky do výšky podlahy nákladného priestoru. Náklad vozidla vybaveného zdvíhacím čelom tak možno vyložiť alebo naložiť aj bez pomoci žeriavu alebo vysokozdvižného vozíka pomocou nízkozdvižného vozíka.

## Konštrukcia
Plošinu tvoria oceľové alebo hliníkové profily (nosníky) a nosný plech a poháňajú ju hydraulické valce alebo elektromotory. Ovládanie plošiny je realizovateľné väčšinou tlačidlovým ovládačom na kábli, umožňujúcom zaujať personálu bezpečné miesto s dostatočným prehľadom. Niektoré plošiny je možné montovať aj za zadnú bočnicu, najnovšie modely sa podsúvajú pod podlahu korby. 

## Pozri aj
* Nákladný automobil
* Nízkozdvižný vozík
* Vysokozdvižný vozík

## Iné projekty

## Zdroj

Kategória:Zdvíhacie zariadenia
Kategória:Nákladné automobily
Studňa (kniha)

***Studňa*** je názov dvanásteho detektívneho románu slovenského autora Dominika Dána z roku 2010.

## Pozri aj
* Studňa

Kategória:Knihy z 2010
Kategória:Knihy Dominika Dána
Studňa

thumb|Studňa v nemeckom kláštore Kloster Wald
**Studňa** je zariadenie slúžiace na získavanie podzemnej vody. 

Studne sa budovali už v staroveku. Už v starovekom Egypte sa studne nielen kopali, ale aj vŕtali. V stredoveku sa mnohé studne kopali alebo hĺbili baníckym spôsobom (šachty). Na hradoch sa často studne budovali do veľkých hĺbok, až kým nenarazili na vodu, pretože studne boli významným zdrojom pitnej vody v čase obliehania. Studne v minulosti a ešte aj dnes tvoria významný zdroj vody (pitie, zavlažovanie).

## Poznámky


## Referencie


## Iné projekty

Kategória:Hydrológia
Kategória:Zavlažovanie
Fly-by-wire

**Fly-by-wire** (FBW) je systém, ktorý nahrádza ručné ovládanie lietadla elektronickým riadením. Umožňuje riadenie lietadla bez pilota (automatické vyrovnávanie lietadla).

Výrobcovia dopravných lietadiel Boeing a Airbus sa líšia v prístupe a nasadení fly-by-wire systému. V lietadlách Airbus tento systém nedovolí pilotovi prebrať úplnú kontrolu nad lietadlom (Dodržanie koridoru, ovládanie výkonu). V Boeingu 777 môžu piloti prevziať nad lietadlom úplnú kontrolu.

Kategória:Letecká terminológia
Kategória:Avionika
CD singel

**CD singel** (v skratke **CDS**) je hudobný singel vo formáte CD. Tento formát sa používa od polovice 80-tych rokov, ale nezískal si pevné miesto na trhu až do začiatku 90-rokov. Pieseň „Brothers in Arms“ britskej skupiny Dire Straits z roku 1985 bola uznaná ako prvým CD Singlom na svete. Obsahoval 4 skladby a bol vydaný v malom množstve. Populárnym v 90-tych rokoch sa stalo vydávanie dvoj-CD a maxi CD (zvyčajne obsahujúce remixy). V Spojenom kráľovstve sa vydávajú dvoj-CD s tromi alebo viacerými skladbami.

## Pozri aj
*DVD singel
*VHS singel
*Download
*Propagačný singel


Kategória:Optické disky
Tornado Alley

**Tornado Alley** (doslova *Aleja tornád*) je hovorové označenie pre časť USA v ktorej sa najčastejšie vyskytujú tornáda. Aj keď táto oblasť nie je oficiálne definovaná, väčšinou sa pojem spája s územím medzi Skalnatými a Apalačskými vrchmi.

Tornado Alley býva definovaná rôzne. Podľa výskytu intenzívnych tornád zahŕňa severný Texas, Oklahomu, Kansas, Nebrasku, časť Južnej Dakoty a Colorada. Podľa počtu tornád navyše zahŕňa aj nížiny pri riekach Mississippi a Ohio a juhovýchod Spojených štátov až po Floridu.

## Referencie

## Externé odkazy
* NSSL Tornado Climatology
* Climatological Estimates of Local Daily Tornado Probability for the United States
* Tornado hazards in the United States
* Statistical modeling of tornado intensity distributions

## Zdroj
*

Kategória:Tornáda
Kategória:Počasie
Kategória:Spojené štáty americké
Blood Fire Death

***Blood Fire Death*** je štvrtý radový album švédskej black metalovej skupiny Bathory.

Album je posledným black metalovým počinom, no zároveň sa už tu objavujú prvky viking metalu (tento žáner sa však naplno prejaví až na ďalších albumoch).

Texty piesní „The Golden Walls of Heaven“ a „Dies Irae“ sú akrostichony, prvá z nich ukrýva v každej slohe slovo "Satan" a druhá ukrýva výraz "Christ the bastard son of heaven".

## Skladby

Hudba - Quorthon, texty - Quorthon (okrem uvedených)
# „Odens Ride Over Nordland“ – 2:59
# „A Fine Day to Die“ – 8:35
# „The Golden Walls of Heaven“ – 5:22
# „Pace 'till Death“ – 3:39
# „Holocaust“ – 3:25
# „For All Those Who Died“ – 4:57 (text - Erica Jong, prevzaté z knihy Čarodejnice)
# „Dies Irae“ – 5:11
# „Blood Fire Death“ – 10:28
# „Outro“ – 0:58

## Zostava
*Quorthon - gitara, spev
*Kothaar - basa
*Vvornth - bicie

Kategória:Albumy Bathory
Kategória:Hudobné albumy z 1988
Nokia X6

**Nokia X6** je hudobne orientovaný dotykový smartphone a prenosné zábavné zariadenie od Nokie. Do povedomia verejnosti bol prvýkrát oznámený začiatkom septembra 2009 počas Nokia World 2009 v Nemecku.

Nokia X6 nahrádza Nokiu 5800 ako vlajkovú loď hudobne orientovaných modelov od Nokie. Nokia X6 a X3 sú prvými zariadeniami série X. Pred sériou X, bola hudobne orientovaná séria nazvaná XpressMusic.

Pôvodná Nokia X6 obsahuje program Comes With Music a licenciu pre neobmedzené bezplatné sťahovanie z Nokia Music Store. Verzia s Comes With Music programom sa dodáva od konca roku 2009 za odhadovanú maloobchodnú ceny 605 €.

## Vzhľad
X6 je pozoruhodnejší pre jeho tenšie telo od Nokie 5800 (13,8&nbsp;mm) a 35 hodinám nepretržitého prehrávania hudby. Pri spoločenských sieťach, podporuje jednoduchý prístupu k Facebooku, MySpace, Ovi, Yahoo! Messenger, YouTube, Vkontakte, Windows Live a mnoho iných.

## Technické parametre
* W-CDMA, GPRS/EDGE, HSDPA
* Rozmery: 111 x 51 x 13,8&nbsp;mm
* Displej: 3,2" (8,1&nbsp;cm) uhlopriečka, 16:9 nHD formát obrazu, kapacitný dotykový displej
* Displej odolný proti poškriabaniu
* Vstavaná GPS navigácia
* 5-megapixelový fotoaparát s optikou Carl Zeiss, dvojitý LED blesk
* Vysokorýchlostný Micro-USB konektor
* WLAN

## Pozri aj
* Nokia Maps
* Nokia PC Suite
* Nokia Software Updater

## Referencie

## Externé odkazy
* Oficiálna Nokia UK stránka
* Nokia stránka s fórami s viacerými detailmi 
* https://web.archive.org/web/20110927221218/http://www.infosyncworld.com/reviews/cell-phones/nokia-x6/10482.html
* http://www.pcmag.com/article2/0,2817,2352501,00.asp
* http://www.mirror.co.uk/news/technology/2009/09/09/techie-breakie-nokia-x6-gran-turismo-5-115875-21659774/
* http://www.guardian.co.uk/technology/blog/2009/sep/02/nokia-x6-n97-launch

Kategória:Mobilné telefóny Nokia
Kategória:Smartfóny
Hrad Kotnov

thumb|300px|Hrad Kotnov a Bechyňská brána (2013)
**Kotnov** je jediná zachovalá veža táborského hradu, ktorý založil Přemysl Otakar II. na ochranu mesta *Hradiště* ako mestský hrad. 

Stojí vedľa neskorogotickej Bechyňskej brány. Má kruhový pôdorys. Pomenovaný je podľa rytiera Kotena, toto meno použil Václav Hájek z Libočan. 

Kotnov je rovnako ako Stará radnica na námestí v Tábore od roku 1962 vyhlásený za národnú kultúrnu pamiatku.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Kotnov 
* Kotnov 

## Zdroj

Kotnov
Kategória:Národné kultúrne pamiatky v Juhočeskom kraji
Kategória:Stavby v okrese Tábor
Scratch

**Scratch** je nový programovací jazyk, v ktorom sa dajú jednoducho vytvárať interaktívne príbehy, hry a animácie, a ktorý ich umožňuje zdielať na webe. Prostredie jazyka má otvorený zdrojový kód a je chránené vlastnou slobodnou licenciou.

Scratch je vyvinutý skupinou Lifelong Kindergarten Group z laboratórií MIT Media Lab. Táto skupina vyvinula nové technológie ako postavy, spájanie blokov a kreslenie pre deti, ktoré rozširujú rozsah toho, čo môžu ľudia navrhnúť, vytvoriť a naučiť sa.

Vývoj jazyka Scratch je spolufinancovaný spoločnosťami National Science Foundation, Microsoft, Intel Foundation, Nokia a výskumným konzorciom MIT Media Lab.

## Základné ingrediencie projektu Scratch
Projekty v jazyku Scratch sú tvorené objektami, ktoré sa nazývajú postavy. To ako budú postavy vyzerať, je možné zmeniť tak, že sa im dajú rôzne kostýmy. Postava môže vyzerať ako človek, vlak, motýľ alebo čokoľvek iné. Ako kostým sa dá použiť ľubovoľný obrázok: obrázok možno nakresliť v kresliacom programe, importovať ho z pevného disku alebo ho pretiahnuť do programu z webovej stránky.

Postave je možné dať inštrukcie aby sa hýbala, prehrávala hudbu alebo reagovala na iné postavy. Keď je potrebné postave povedať čo má robiť, robí sa to pridaním grafických blokov do zásobníkov, ktoré sa volajú scenáre. Po kliknutí na scenár, Scratch spustí jednotlivé bloky scenára zhora dole.

## Externé odkazy
* Domáca stránka programu Scratch
* Slovenská príručka Scratch 

Kategória:Programovacie jazyky
Kategória:Vývojové prostredia
Skriňová nadstavba

thumb|Moderná skriňová nadstavba nákladného automobilu
 
thumb|Prepravník osôb
thumb|Mraziarenská nadstavba súpravy

**Skriňová nadstavba** (alebo **Skriňový automobil**) je druh nadstavby nákladného a úžitkového automobilu, prívesu alebo návesu. Samostatný, pri automobiloch od posádky oddelený a uzamykateľný priestor môže byť využitý podľa úpravy nákladného priestoru na prepravu materiálu, tovaru, osôb, strojov a prístrojov a pod. Kabína býva sklopná dopredu, čím sa umožní prístup k motoru.

## Konštrukcia nadstavby
Bežná skriňová nadstavba má rovnú podlahu, pevné steny i strechu a dvojkrídlové dvere, ktoré môžu byť nahradené alebo doplnené zdvíhacou plošinou. Upevňovacie oká v podlahe slúžia k zabezpečeniu nákladu pri preprave a priestor najmä menších (rozvážkových) automobilov býva prístupný i bočnými posuvnými dverami. 

## Odvodené verzie
Výrobcovia ponúkajú množstvo druhov nadstavieb, prispôsobených požiadavkám trhu. Okrem najjednoduchšej verzie tak existuje napríklad:

***Izotermická nadstavba** - je tepelne izolovaná verzia, používaná najmä na prepravu potravín
***Mraziarenská nadstavba** - je tepelne izolovaná verzia s vlastným chladením nákladného priestoru
***Pojazdná dielňa** - ponúka servisným a obslužným strediskám podmienky na výkon menších opráv mimo dielne. Býva vybavená elektrocentrálou, zváračskou súpravou, technikou, potrebnou na prácu a náradím. Najčastejšie verzie sú elektrikárska, servisná a zámočnícka.
***Mobilná rádiostanica** - je nadstavba vybavená spojovacou technikou, vrátane externých antén, určená na prenos signálu. Najčastejšie sú vojenské a televízne prenosové vozy.
***Prepravná nadstavba** - je využívaná na prepravu osôb, väčšinou na ťažšie dostupné miesta a býva preto montovaná často na terénne automobily. Používajú ju lesní, stavební a poľnohospodárski robotníci, elektrikári, plynári a pod.

## Pozri aj
*Nákladný automobil
*Dodávkový automobil
*Pick-up
*Kamión
*Valník
*Sklápač

## Zdroj

Kategória:Nákladné automobily
Kategória:Konštrukcia automobilov
Žeriav (stroj)

thumb|Stavebný žeriav (otočný vežový)
thumb|Prístavný žeriav (otočný so stálym vyložením)

**Žeriav** je zdvíhacie zariadenie na premiestňovanie bremien zvislým a vodorovným spôsobom vo vymedzenom priestore
Pracuje na princípe sústavy kladiek, ktoré znižujú silu potrebnú na vyzdvihnutie nákladu. Rameno žeriava je spravidla možné otáčať a posúvať, čím dochádza k presúvaniu bremena. Žeriav sa využíva všade tam, kde je potreba manipulovať s ťažkými bremenami, najčastejšie v stavebníctve, strojárskom a hutníckom priemysle, doprave a pod.
 
## Druhy žeriavov
Žeriavy je možné rozlišovať podľa viacerých hľadísk.
*Podľa druhu konštrukcie:
** mostový žeriav
*** podvesný mostový žeriav 
** portálový žeriav 
*** poloportálový žeriav 
** konzolový žeriav
** vežový žeriav
** stĺpový žeriav
** trojnožkový žeriav (Derrick)
** lanový žeriav
*Podľa druhu pohybu:
** stabilný žeriav
** otočný žeriav
** pojazdný žeriav
** plávajúci žeriav
*** lodný žeriav
** kombinované žeriavy
*** automobilový žeriav (autožeriav)
*** koľajový žeriav
*** pásový žeriav
* Podľa spôsobu pohonu: s ručným pohonom, elektromotorom, parným strojom, spaľovacím motorom, hydraulickým, pneumatickým, alebo kombinovaným.
* Podľa miesta použitia: napríklad prístavný, priemyselný  (montážny, dielenský), lejárenský, železničný, skladový (stohovací žeriav), pre lodenice, portálový kontajnerový žeriav a iné.
* Podľa význačnej časti: drapákový, magnetový, baranidlový, lejací, vsádzkovací, kontajnerový a iné.
## Referencie


## Iné projekty

## Zdroj
Terakotová armáda

**Terakotová armáda** (兵馬俑) je armáda vyrobená z terakoty, ktorá sa nachádza v čínskej provincii Šen-si.

Bola objavená náhodou v marci 1974. Robotníci sužovaní suchom sa rozhodli vykopať studňu; namiesto vody našli niekoľko sôch koní a vojakov. Armáda sa skladá prevažne z vojakov, ale výnimkou nie sú ani sochy koní, vojnových vozov, hudobníkov, akrobatov či úradníkov. Väčšina sôch je v mierne nadživotnej veľkosti (1,83 – ), ale sú tu i sochy v zmenšenej mierke. Odhadovaný počet postáv je 8 tisíc vojakov, 130 vozov s 520 koňmi. Terakotovú armádu dal vytvoriť cisár Š’-chuang-ti v 3. storočí pred Kr. na ochranu hrobky.

Dnes patrí toto mauzóleum k najväčším čínskym pamiatkam. Od roku 1987 je súčasťou svetového kultúrneho dedičstva UNESCO. Zaujímavosťou je, že každá socha má iný výraz v tvári. 

## Pozri aj
* Lokality Svetového dedičstva v Ázii

## Iné projekty

## Externé odkazy

* People's Daily article on the Terracotta Army
* Microsoft Photosynth Experience of the Terra Cotta Warriors

## Zdroj

Kategória:Lokality Svetového dedičstva v Číne
Rudolfinum

thumb|Novorenesančná budova Rudolfina (v popredí socha Antonína Dvořáka)
thumb|Dvořákova sieň

**Rudolfinum** je novorenesančná budova na námestí Jana Palacha v Prahe na pravom brehu rieky Vltavy v Starom meste v mestskej časti Praha 1.

## Dejiny
Rudolfinum bolo postavené v rokoch 1876 - 1881 a slávnostne otvorené 7. februára 1885 ako viacúčelové kultúrne zariadenie s koncertnou sieňou a výstavnými sálami. Rudolfinum dala postaviť pri príležitosti 50. výročia svojho založenia Česká spořitelna, ktorá požiadala následníka habsburského trónu arcivojvodu Rudolfa, aby stavba bola pomenovaná po ňom. Po vzniku Československa bola budova označovaná ako *Dům umělců*. 

Na projekt budovy bola vypísaná verejná súťaž a následne bola výstavba zverená architektom Josefovi Zítkovi a Josefovi Schulzovi, ktorí ju dokončili v roku 1881. V roku 1884 bola zriadená koncertná sieň (dnes *Dvořákova sieň*).  V zadnom trakte sú menšie koncertné sály, *[[Josef Suk starší|Sukova]] sieň* a *[[Jan Kubelík|Kubelíkova]] sieň*.

Budova bola niekoľkokrát upravovaná, v medzivojnovom dokonca pre potreby československého parlamentu. Ten na tomto mieste fungoval od roku 1919 do 1941. Posledná kompletná rekonštrukcia bola vykonaná v rokoch 1990–1992.

V povojnovom období bola budova sídlom Hudební fakulty Akademie múzických umění a Českej filharmónie, dnes je budova sídlom Českej filharmónie a *Galérie Rudolfinum*.

## Iné projekty

## Externé odkazy
* Galerie Rudolfinum
* Koncertná sieň Rudolfina 

## Zdroj

Kategória:Národné kultúrne pamiatky v Prahe
Kategória:Novorenesančné stavby v Česku
Kategória:Staré Mesto (Praha)
Kategória:Architektúra z 1881
Kategória:Eponymické termíny v architektúre
Autožeriav

thumb|Autožeriav Tatra
thumb|Autožeriav na podvozku Pragy V3S
thumb|Autožeriav pre ťažké náklady

**Autožeriav**  alebo **automobilový žeriav** je nákladný automobil s nadstavbou otočného žeriavu. Pracovný stroj (žeriav) tak získava schopnosť mobility a využitia na akomkoľvek dostupnom mieste, predovšetkým na stavbách, montážnych činnostiach a doprave.

## Konštrukcia
Moderné autožeriavy majú teleskopicky vysúvateľné ramená, umožňujúce manipuláciu s nákladom vo veľkej výške. Nevyhnutnosťou sú vysúvacie podpery, zabezpečujúce stabilitu a prenášajúce záťaž z ramena na podklad bez rizika poškodenia podvozku a pneumatík. Súčasťou nadstavby je obslužná kabína žeriavnika a navíjací lanový bubon. Pohyb ramena zabezpečuje hydraulika. 

Zvláštnym typom je vyprosťovací autožeriav, používaný záchranármi pri nehodách, vojakmi a odťahovou službou pre ťažké vozidlá. Majú kratšie rameno, otočené v transportnej polohe dozadu a prídavné navijaky pre vyprosťovanie.

Autožeriav vo význame **mobilný žeriav** môže byť akékoľvek mobilné zariadenie s nadstavbou žeriavu. Najčastejšie sú to samohybné kolesové, pásové a koľajové podvozky.

## Pozri aj
* Žeriav
* Hydraulická ruka

## Iné projekty

Kategória:Žeriavy
Kategória:Nákladné automobily
Michelsonov-Morleyho pokus

**Michelsonov-Morleyho pokus** alebo **Michelsonov-Morleyho experiment** alebo **Michelsonov (optický) pokus/experiment** bol pokus z roku 1887, ktorého cieľom bolo preukázanie existencie éteru. 

V 19. storočí bola existencia svetelného éteru považovaná za fyzikálne vysvetlenie podstaty svetla. Experiment svojim neúspechom podlomil dovtedajšie teórie o svetle. Aj vďaka tomu sa otvoril priestor pre nové teórie a nový vek fyziky. Preto sa tento experiment často označuje ako *najužitočnejší nepodarený experiment*.

Michelsonov-Morleyho pokus mal v zmysle fyziky 19. storočia preukázať rôznu rýchlosť svetla v smere pohybu Zeme a kolmo na smer pohybu Zeme. Použili interferometer (pozri Michelsonov interferometer), pričom lúč svetla pomocou polopriepustného zrkadla rozdelili na dve kolmé zložky. Očakávali, že zložky svetla ovplyvnené éterom sa budú pohybovať rôznou rýchlosťou. Toto sa im preukázať nepodarilo, lebo v skutočnosti je rýchlosť svetla konštantná.

## Zdroje
* Stoll I., Elektrina a magnetizmus, Vydavateľstvo ČVUT, Praha 2003
* http://www.spszl.cz/~vascak/moje/flashlets/michelson.php  - animácia Michelson-Morleyho experimentu (česky)
* http://www.babiak.estranky.cz/stranka/michelson-morleyho-experiment-_-pravda-o-pokuse_
* http://www.youtube.com/watch?v=7ORSeqytMR8

Kategória:Dejiny fyziky
Kategória:Vedecké experimenty
Maroš (prvé meno)

**Maroš** je v slovenčine mužské krstné meno. Je odvodené od mena Martin, ktoré pochádza z latinčiny, zo slova *martinus* s významom „zasvätený Marsovi“ prípadne „bojovný“. Meniny na Slovensku má 11. novembra.

Okrem samostatného mena sa používa aj ako domáca podoba mien Marek, Marián a Martin.

## Niektorí známi nositelia
* Maroš Bančej (* 1960 – † 2019), slovenský spisovateľ, básnik, textár a publicista
* Maroš Bango (* 1972), slovenský nevidiaci spevák
* Maroš Ferenc (* 1981), slovenský futbalový brankár
* Maroš Hečko (* 1967), slovenský scenárista, producent a hudobník
* Maroš Klimpl (* 1980), slovenský futbalový obranca
* Maroš Kondrót (* 1960), slovenský manažér, podnikateľ a politik (SMER-SD)
* Maroš Kramár (* 1959), slovenský herec a moderátor
* Maroš Molnár (* 1973), slovenský profesionálny kondičný tréner a bývalý atlét
* Maroš Surový (* 1996), slovenský hokejový útočník
* Maroš Šefčovič (* 1966), slovenský diplomat a politik, podpredseda Európskej komisie
* Maroš Žilinka (* 1970), slovenský prokurátor, 7. generálny prokurátor SR

## Referencie

## Pozri aj
* 
* Maroš (priezvisko)
* Maroš (rozlišovacia stránka)

## Externé odkazy
* 

Kategória:Krstné mená
Kategória:Mužské mená
Kategória:Mužské mená latinského pôvodu
Firestarter (softvér)

náhľad|Screenshot programu Firestarter
**Firestarter** je grafický slobodný program s otvoreným zdrojovým kódom, ktorý slúži ako osobný firewall. Na riadenie firewallu zabudovaného do jadra Linux používa nástroj Netfilter (iptables/ipchains). Dokáže riadiť vstupné aj výstupné pripojenia a v reálnom čase sledovať sieťovú komunikáciu v systéme. Firestarter tiež poskytuje funkcie na presmerovanie portov a zdieľanie internetového pripojenia spolu s možnosťou automatického nastavenia lokálnej siete pomocou služby DHCP.

## Vlastnosti programu Firestarter
* Program s otvoreným zdrojovým kódom, ktorý je dostupný zadarmo
* Jednoducho ovládateľné grafické rozhranie
* Sprievodca, ktorý vás prevedie nastavením firewallu pri prvom spustení
* Vhodný pre stolové počítače, server a brány
* V reálnom čase monitoruje udalosti a zobrazuje pokusy o neoprávnené vniknutie
* Umožňuje vytvoriť zdieľanie internetového pripojenia a voliteľne použiť službu DHCP na nastavenie ostatných počítačov v sieti
* Umožňuje definovať vstupnú aj výstupnú politiku prístupov
* Otvára a skrýva porty, ovplyvní správanie firewallu pomocou niekoľkých kliknutí
* Umožňuje presmerovanie komunikácie do lokálnej siete
* Umožňuje riadiť komunikáciu na základe bielych a čiernych zoznamov
* Zobrazuje udalosti v reálnom čase
* Zobrazuje aktívne sieťové spojenia, vrátane komunikácie smerovanej cez firewall
* Obsahuje pokročilé ladiace funkcie pre jadro Linuxu poskytujúce ochranu pred technikami flooding, broadcasting a spoofing
* Podporuje ladenie ICMP parametrov, ktoré zabránia útokom typu Denial of Service (DoS)
* Podporuje ladenie ToS parametrov, ktoré zlepšujú dostupnosť služieb pre pripojených klientov
* Umožňuje spustenie definovaných skriptov a pravidiel pred a po aktivácii firewallu
* Podporuje linuxové jadrá 2.4 a 2.6
* Program je lokalizovaný do mnohých jazykov (38 jazykov v novembri 2004)

## Externé odkazy
* Domáca stránka programu 

Kategória:Bezpečnostný softvér
Youngova nerovnosť

**Youngova nerovnosť** je matematická nerovnosť, ktorá dáva do súvisu súčin dvoch nezáporných čísel a súčet ich mocnín.

Nech a, b \geq 0, p, q \in (1, \infty), p q = p+q. Potom
:ab \leq \frac{a^p}{p} + \frac{b^q}{q} .

## Dôkaz
Pre a = 0 alebo b = 0 je dôkaz triviálny. Pre ostatné hodnoty z konkávnosti logaritmu dostávame
:\ln \left(\frac{a^p}{p} + \frac{b^q}{q}\right) \geq {1 \over p} \ln (a^p) + {1 \over q} \ln (b^q) = \ln (a b),
čo vďaka rastúcosti logaritmu implikuje dokazovanú nerovnosť.

## Pozri aj
* Duálny exponent

## Zdroj
* 

Kategória:Matematická analýza
Kategória:Nerovnosti
Vzduchové chladenie (spaľovacie motory)

thumb|Vzduchom chladený lietadlový motor
thumb|Valec vzduchom chladeného motora
[thumb|Zabudovanie vzduchom chladeného motora [Tatra 128 so systémom pretlakového núteného chladenia]]
**Vzduchové chladenie** je spôsob chladenia spaľovacích motorov, zabezpečujúceho odvod zvyškového tepla a prevádzku motora v optimálnom tepelnom režime. Je realizované prúdom vzduchu cez rebrovanie valcov a tepelne namáhané časti motora.

Oproti kvapalinovému chladeniu má výhodu v jednoduchšej konštrukcii (chýba chladič, rozvod kvapaliny, čerpadlo i zložité chladiace kanáliky v bloku i hlave motora) i v menšej tepelnej zotrvačnosti, čo je výhodné v extrémnych teplotných podmienkach. Nevýhodou je vyššia hlučnosť a pomerne veľký výkon na pohon ventilátora (4 - 10% celkového výkonu).

## Druhy
* *prirodzené chladenie* - je realizované prirodzenou cirkuláciou vzduchu 
* *náporové chladenie* - je realizované prúdom vzduchu vyvolaným pohybom stroja (motocykle, lietadlá)
* *nútené chladenie* - využíva iné zariadenie na vytvorenie prúdu vzduchu, je nezávislé od pohybu vozidla a môže byť:
** *pretlakové chladenie* - využíva ventilátor, umiestnený pri vstupe vzduchu k motoru (Tatra 128, Praga V3S)
** *podtlakové chladenie* - využíva ventilátor, umiestnený pri výstupe vzduchu od motora Tatra 603
** *ejektorové chladenie* - princíp podtlakového chladenia, kde je namiesto ventilátora použitý ejektor, do ktorého vyúsťuje výfukové potrubie. Spaliny strhávajú vzduch od motora a odvádzajú ho difúzorom do ovzdušia.

## Využitie
Vzduchové chladenie sa využíva u väčšiny malých motorov, pri kosačkách, motocykloch a takmer všetkých vrtuľových lietadiel. Motory osobných automobilov sa v minulosti vzduchom chladili napr. u modelov Porsche a Tatra (napr. Tatra 603 a 613), ktorá tvorí výnimku aj pri nákladných vozidlách (Tatra 148 a 815).

## Pozri aj
*Kvapalinové chladenie
*Spaľovací motor
*Tatra

Kategória:Systémy chladenia spaľovacích motorov
Viachodnotová funkcia

thumb|right|200px|Diagram viachodnotovej funkcie, ktorá nie je funkciou v klasickom slova zmysle, keďže prvku 3 priraďuje viac ako jeden výstup.

**Viachodnotová funkcia** alebo **multihodnotová funkcia** alebo **multifunkcia** alebo **korešpondencia** alebo **množinová funkcia** je v matematike úplná relácia z množiny vstupov *X* do množiny výstupov *Y*. Ide teda o reláciu, kde *každý* prvok x \in X je v relácii s *aspoň* jedným prvkom y \in Y. Inak povedané, multifunkcia z *X* do *Y* každému prvku x \in X priraďuje neprázdnu množinu výstupov z *Y*.

Od funkcií sa teda multifunkcie líšia tým, že môžu danému vstupu priraďovať aj viac hodnôt. Všetky výstupy pre daný vstup tvoria množinu, preto sa multifunkcie niekedy nazývajú aj množinové funkcie.

Viachodnotové funkcie sa často objavujú v prípadoch, keď je potrebné nájsť inverzný predpis pre zobrazenie, ktoré nie je injektívne. Takéto zobrazenie nemá inverznú funkciu, má však inverznú multifunkciu.

Viachodnotové funkcie majú praktické aplikácie vo viacerých oblastiach, najmä však v teórii optimálneho riadenia a teórii hier, kde zohráva dôležitú úlohu tzv. Kakutaniho veta o pevnom bode, ktorá je vetou o pevnom bode pre viachodnotové funkcie.

## Zdroj

Kategória:Funkcie
Obecný dom

**Obecný dom** (pôvodným názvom **Reprezentační dům hlavního města Prahy**) je jedna z najznámejších secesných stavieb v Prahe s novorenesančnými prvkami stojaca na námestí Republiky, v susedstve Prašnej brány oproti domu U Hybernov. Slúži najmä reprezentačným účelom.

## Dejiny
Na mieste dnešného Obecného domu stála pôvodne rezidencia českých kráľov, Kráľov dvor. Tento komplex dal vybudovať približne v roku 1380 Václav IV.; slúžil ako sídlo panovníkov v rokoch 1383–1484. Okrem paláca zahŕňal aj domy pre dvoranov, kúpele, zverinec a záhradu. Po Václavovi IV. tu sídlil jeho brat Žigmund Luxemburský, Žigmundov zať Albrecht II. Habsburský, Ladislav Pohrobok, Jiří z Poděbrad a Vladislav II. Jagelovský, ktorý zo Starého Mesta presídlil späť na Pražský hrad. Do dnešných čias sa z Kráľovského paláca zachoval len názov priľahlej ulice *Královodvorská* a priechod do Prašnej brány v Celetnej ulici. Pretože z Kráľovského paláca vychádzali korunovačné sprievody českých kráľov, nachádza sa Obecný dom vlastne na začiatku tzv. Kráľovskej cesty.

Obecný dom vstúpil dvakrát do dejín česko-slovenskej štátnosti: 28. októbra 1918 tu bola vyhlásená samostatnosť Česko-Slovenska a v novembri 1989 sa tu uskutočnilo prvé stretnutie komunistickej vlády s predstaviteľmi Občianskeho fóra na čele s Václavom Havlom.

Dom prešiel rozsiahlou rekonštrukciou v rokoch 1994–1997.

## Architektúra
thumb|left|Smetanova sieň
Obecný dom bol postavený v rokoch 1905 – 1912 podľa plánov architektov Antonína Balšánka a Osvalda Polívku. Na jeho výzdobe sa podieľali najvýznamnejší českí maliari a sochári začiatku 20. storočia: Mikoláš Aleš, Max Švabinský, František Ženíšek, Ladislav Šaloun, Karel Novák, Josef Mařatka, Josef Václav Myslbek, Alfons Mucha a Jan Preisler. Priečeliu dominuje polkruhová mozaika zostavená podľa kresby Karla Špillara.

Interiér zahŕňa niekoľko sál, z ktorých najväčšia je *Smetanova sieň* slúžiaca ako koncertná sála pre cca. 1200 poslucháčov; usporadúvajú sa tu najmä koncerty Symfonického orchestra hl. m. Prahy FOK, ďalej festival Pražská jar, organové koncerty a.i. Ďalšie sály sú Grégrova sála, Sladkovského sála a Primátorský salónik. Okrem koncertov sa tu uskutočňujú výstavy a ďalšie spoločenské akcie. 

Na prízemí a v suteréne je niekoľko reštaurácii a kaviarní. Neďaleko hlavného vchodu je informačné stredisko.

## Iné projekty

## Externé odkazy
*  Obecný dom

## Zdroj

Kategória:Kultúra v Prahe
Kategória:Národné kultúrne pamiatky v Prahe
Kategória:Staré Mesto (Praha)
Kategória:Novorenesančné stavby v Česku
Kategória:Secesné stavby v Česku
Holohlavec

**Holohlavec** (ľudovo *holohlávka* alebo *lysohlávka*, lat. *Psilocybe*) je rod z čeľade golierovkovité z taxónu bazídiových húb s celosvetovým výskytom. Známe sú predovšetkým pre svoje halucinogénne účinky, a to aj napriek tomu, že väčšina druhov holohlavcov neobsahuje halucinogénne látky. 

Druhy, ktoré obsahujú halucinogénne látky, obsahujú psilocín a psilocybín a v menšej miere aj baeocystín a norbaeocystín, ale ich psychoaktivita je sporná. Účinok psilocybínu a psilocínu sa pri ľahkých intoxikáciách prejavuje zmenami vnímania a myslenia.

## Druhy
Rod zahŕňa asi 80 druhov, z toho na Slovensku asi 7. Príklady druhov:
* holohlavec výkalový (*Psilocybe coprophila*)
* holohlavec ryhovaný (*Psilocybe inquilina*)
* holohlavec vločkatý (*Psilocybe crobula*)
* holohlavec hnojiskový (*Psilocybe merdaria*)
* holohlavec tmavý (*Psilocybe montana*)
* holohlavec končistý (*Psilocybe semilanceata*)
* holohlavec šupinkatý (*Psilocybe squamosa*)
* holohlavec český (*Psilocybe bohemica*)
* holohlavec modrohlúbikový (*Psilocybe caerulipes*)
* holohlavec modrejúci (*Psilocybe cyanescens*)
* holohlavec kubánsky (*Psilocybe cubensis*)
* holohlavec mexický (*Psilocybe mexicana*)
* holohlavec moravský (*Psilocybe moravica*)
* *Psilocybe arcana*
* *Psilocybe subviscida*
* *Psilocybe azurescens*
* *Psilocybe baeocystis*
* *Psilocybe tampanensis*
* *Psilocybe weilii*
* *Psilocybe hooshagentii*
* *Psilocybe stuntzii*
* *Psilocybe liniformans*

## Iné projekty

## Externé odkazy
*http://www.nahuby.sk/clanok.php?clanok_id=4

Kategória:Golierovkovité
Kategória:Psychoaktívne huby
Kategória:Jedovaté huby
Animals (singel Nickelback)

„**Animals**“ je druhý singel kanadskej rockovej skupiny Nickelback z ich piateho štúdiového albumu *[[All The Right Reasons]]*. Singel bol vydaný iba ako propagačný singel v novembri 2005. Bol vydaný cez vydavateľstvo Roadrunner Records. Koncertová verzia singla bola na B strane singlu „Savin’ Me“.

## Vydanie singla
Pieseň bola hraná jedine v amerických a kanadských rozhlasových staniciach. Pieseň prekvapivo získala veľký úspech a dosiahla #1 v rebríčku Mainstream Rock Tracks, na ktorom sa udržal 6 týždňov, v rebríčku Modern Rock Tracks dosiahol #16 a v rebríčku Hot 100 dosiahol #97. V Austrálii singel dosiahol #27. Melódia singla „Animals“ je často prirovnávaná k EP „Songs to Make Love To“ od skupiny Faith No More.

## zoznam skladieb

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – Sólová gitara, sprievodné vokály
* Mike Kroeger – basová gitara
* Daniel Adair – bicie

**Produkcia**
* Nahrávaný: Február - September 2005 v štúdiu "Mountain View Studios"  v Abbotsforde, (Britská Kolumbia)
* Hudobný producent: Chad Kroeger, Joe Moi
* Skladateľ: Chad Kroeger, Joe Moi
* Mastering: Ted Jensen v "Sterling Sound" 
* Mixowanie: Mike Shipley v "Shabby Road Studio City"
* Asistent inžiniera: Brian Wohlgemuth
* Digitálna úprava: Joe Moi, Ryan Andersen  
* Koordinátor prác na albume: Kevin Zaruk

**Ostatní**
* Manažér: Bryan Coleman 
* Aranžér: Chad Kroeger, Ryan Peake, Mike Kroeger, Daniel Adair
* Text piesne: Chad Kroeger
* Fotografie: Richard Beland 
* Štúdiové fotografie: Kevin Estrada 
* Vydavateľstvo: Roadrunner Records
* Myšlienka obalu albumu: Nickelback

## Rebríčky

## Referencie

## Externé odkazy
* Text piesne

Kategória:Single z 2005
Kategória:Single skupiny Nickelback
Kategória:Piesne skupiny Nickelback
Kategória:Piesne z 2005
Hrad Strakonice

thumb|Hradný areál v strede Strakoníc
thumb|Kostol sv. Prokopa na strakonickom hrade
**Hrad Strakonice** je gotický hrad a barokový zámok v meste Strakonice na sútoku zlatonosnej rieky Otavy a Volyňky.

## Dejiny
Hrad bol založený v 13. storočí. V roku 1243 daroval východnú polovicu hradu Bavor I. zo Strakoníc († 1260), účastník križiackej výpravy a jeho manželka Bolemila rádu maltézskych rytierov, ktorý tu zriadil komendu. V 13. storočí bola tiež vymenená pôvodne hranolová veža za dnešný Rumpál (gotická veža). 

V roku 1402 Johaniti získali celý hrad, ktorý bol od roku 1421 sídlom veľkoprevorov. V renesancii bola vybudovaná veža Jelenka. Stavebné úpravy hradu boli ukončené v rokoch 1714 – 1721 Barokovou zámockou prístavbou. Súčasťou hradného areálu je kostol sv. Prokopa. Rád tu pôsobil až do uväznenia posledného prevora a profesora miestneho gymnázia A. Voráčka komunistami v roku 1951, neskôr len skryto.

Hrad kombinuje prvky niekoľkých architektonických slohov a má tri nádvoria. Vo svojich dejinách bol dvakrát dobytý a spustošený – prvýkrát v roku 1620 stavovskými vojskami a po druhé Švédmi za tridsaťročnej vojny (údajne nie vojensky, ale zradou). 

Dnes v areálu sídli *Múzeum stredného Pootavia*, Šmidingerova knižnica a Základná umelecká škola.

Od roku 1995 je areál strakonického hradu vyhlásený za národnú kultúrnu pamiatku.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Muzeum Strakonice  

## Zdroj

Strakonice
Kategória:Národné kultúrne pamiatky v Juhočeskom kraji
Orientalium Ecclesiarum

Dekrét ***Orientalium Ecclesiarum - o východných katolíckych cirkvách*** je jedným z dokumentov Druhého vatikánskeho koncilu. Potvrdzuje právo a povinnosť východných katolíckych cirkví zachovávať vo všetkom autentické východné dedičstvo a podľa neho sa riadiť. Vyzýva k jeho očiste tam, kde prišlo k latinizácii. Zdôrazňuje, že všetky obrady majú rovnakú dôstojnosť a sú rovnocenné (proti tézam o prednosti latinského obradu). Rieši aj otázku práv východných patriarchov a plurality tradícií (obradov). Tento dekrét sa stal významným impulzom pre tzv. obradovú obnovu východných cirkví. Veľkú zásluhu na jeho vzniku a obsahu mali najmä biskupi melchitskej gréckokatolíckej cirkvi.

Dekrét bol prijatý 21. novembra 1964 (na sviatok Vstupu presvätej Bohorodičky do chrámu) v pomere 2110 proti 39 hlasom.

## Referencie


## Externé odkazy
* Orientalium ecclesiarum (slovenský text)
* Orientalium ecclesiarum (latinský originálny text)

Kategória:Dokumenty Druhého vatikánskeho koncilu
Kategória:Gréckokatolícka cirkev
Kategória:Východné katolícke cirkvi
Kategória:Katolícka cirkev
Kláštor Kladruby

**Kláštor Kladruby** je bývalý benediktínsky kláštor v Kladruboch založený v roku 1115 českým kniežaťom Vladislavom I., ktorý je v kláštore pochovaný. Kláštor bol po stáročia významným činiteľom celej oblasti až do roku 1785, kedy ho cisár Jozef II. Habsburský zrušil. 

Svätý Ján Nepomucký bol podľa všetkého umučený kvôli tomu, že zmaril plány Václava IV. na zrušenie kláštora a jeho premenu na nové biskupstvo, keď využil kráľovu neprítomnosť v hlavnom meste a dal po smrti starého opáta urýchlene zvoliť nového skôr než kráľ mohol do veci zasiahnuť.

Kláštorný kostol Nanebovzatia Panny Márie zostal až do dnešných dní v prevádzke a cez veľké sviatky (Veľká Noc, Vianoce a Nanebovzatie Panny Márie) sa v ňom konajú omše. Kláštor bol po zrušení napr. vojenskou nemocnicou, chudobincom, štátnym statkom a postupne chátral. 

V 80. rokoch 20. storočia začali opravy a po nežnej revolúcii sa stal národnou kultúrnou pamiatkou. Každoročne ho navštívi asi 20 tisíc návštevníkov. Občianske združenie *Klášter Kladruby* v ňom poriada rôzne kultúrne akcie. Pravidelnými akciami sú historický jarmoky, vianočné prehliadky so špeciálnym programom, koncerty vážnej hudby – tzv. festival Kladrubské leto (za komunistického režimu Stříbrské leto) a organové koncerty.

## Prestavby kláštora
thumb|Kláštorný kostol Nanebovzatia Panny Márie
V roku 1653 začala generálna oprava konventnej budovy a chrámu Panny Márie a v rokoch 1664 – 1670 bola postavená nová prelatúra. V roku 1705 získal kláštor do svojho majetku späť přeštické panstvo a v roku 1712 začala výstavba ojedinelého architektonického skvostu, dnešnej dominanty mesta Kladruby, nového chrámu Nanebovzatia Panny Márie. Tento chrám, vysvätený v roku 1726, je tretím najväčším chrámom v českých krajinách, po katedrále sv. Víta v Prahe a chráme v Sedlci pri Kutnej Hore. Ide o vrcholné dielo staviteľa Jana Blažeje Santiniho, postavené v slohu barokovej gotiky. Celková dĺžka kostola je , vnútorná výška kopule potom takmer . Na podlahe kostola sa nachádza v mieste kríženia lodí veľká osemcipá „Santiniho“ hviezda. Ide predovšetkým o symbol Panny Márie – tzv. Mariánska hviezda. Niekde sa uvádza, že tiež ide o skrytý Santiniho symbol.

Prestavba kláštora pokračovala výstavbou nového konventu, ktorého projektantom bol Kilián Ignác Dientzenhofer. Výstavba bola z väčšej časti dokončená už 1739, ale celkového dokončenia sa dočkal až v roku 1770. Dokončovacie práce boli už poznamenané obmedzovaním cirkevného hospodárenia zo strany štátu, ktoré vyvrcholili v roku 1785, kedy Jozef II. Habsburský kláštor zrušil.

## Pozri aj
* Zoznam národných kultúrnych pamiatok Českej republiky
* Kladruby (okres Tachov)
* Ján Nepomucký

## Iné projekty

## Externé odkazy
* Kláštor Kladruby 

## Zdroj

Kladruby
Kategória:Národné kultúrne pamiatky v Plzenskom kraji
Kategória:Kráľovské pohrebiská
Kategória:Stavby v okrese Tachov
Kategória:Kladruby (okres Tachov)
Hrad Bouzov

thumb|Hrad Bouzov

**Hrad Bouzov** (pôvodne Búzov) stojí v rovnomennej obci juhozápadne od mesta Loštice na stredozápadnej Morave. Pôsobí dojmom dobre zachovanej stredovekej pamiatky, ale jeho súčasná podoba pochádza z romantickej prestavby z prelomu 19. a 20. storočia. Patrí medzi najnavštevovanejšie pamiatky v Česku a je vyhľadávaným miestom filmárov.

## Historie
thumb|upright|left|Jadro hradu s palácom a vežou
Hrad bol založený na prelome 13. a 14. storočia, jeho prvým známym majiteľom bol *Búz z Búzova* v rokoch 1317-1339. Od polovice 14. storočia ho vlastnili páni z Vildenberka, ktorí ho v roku 1382 predali markgrófovi Joštovi. Jošt ho roku 1396 prenechal Heraltovi z Kunštátu.

Tento rod hrad vlastnil asi 70 rokov, potom sa v jeho držbe vystriedalo viac majiteľov. Počas tridsaťročnej vojny slúžil Bouzov ako cisárska pevnosť a väzenie pre švédskych zajatcov. V roku 1649 hrad kúpila Eugenie Podstatská z Prusinovic, jej syn ho roku 1696 predal rádu nemeckých rytierov. Tomu hrad patril až do roku 1939, kedy ho zabavili nacisti, v priebehu druhej svetovej vojny bol odovzdaný do správy tzv. Hlavného hospodárskeho a správneho úradu SS so sídlom v Berlíne a slúžil ako sklad zabaveného majetku. Po druhej svetovej vojne bol hrad skonfiškovaný československým štátom. V štátnej správe je dodnes, snahy Nemeckého rádu o vrátenie hradu neboli úspešné.

Hrad bol postavený s typicky bergfritovou dispozíciou s jedným poschodovým palácom. Koncom 14. storočia bolo k hradu pristavané predhradie. V roku 1558 hrad Bouzov vyhorel, ale kvôli finančným problémom vtedajších majiteľov bol hrad úplne obnovený až v roku 1620. 

Do dnešnej podoby bol hrad upravený prestavbou v rokoch 1895 až 1910 na popud Eugena Habsburského, vtedajšieho veľmajstra rádu, ktorý stavbu aj financoval. Návrh prestavby projektoval architekt Georg von Hauberrisser. Tato rekonštrukcia ovplyvnila vzhľad hradu, pretože do pôvodnej typickej českej architektúry bol zakomponovaný celý rad nemeckých prvkov. Vnútorné vybavenie hradu čiastočne pochádza zo súkromných zbierok arcivojvodu Eugena, čiastočne ide o predmety vyrobené špeciálne pre hrad. 

V roku 1929 poctil hrad svojou návštevou prezident Tomáš Garrigue Masaryk spoločne s ministerským predsedom Františkom Udržalom a ministrom vnútra Janom Černým. Na hrade ich privítal aj veľmajster nemeckého rádu Panny Márie Jeruzalemskej a brniansky biskup Norbert Klein.

V roku 2004 bol na hrade natáčaný nemecký film Napola, ďalej napríklad rozprávka O princezně Jasněnce a létajícím ševci, Princezna Fantaghiro alebo pokračovanie seriálu Arabela.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Hrad Bouzov na stránkach Národného pamiatkového ústavu

## Zdroj

Bouzov, hrad
Kategória:Národné kultúrne pamiatky v Olomouckom kraji
Kategória:Bouzov